Hei, denne artikkelen er over ett år gammel og kan inneholde utdatert informasjon

(Dagbladet): En peruansk ordfører påstår at drikkevannet i byen hans gjør at de mannlige innbyggerne foretrekker mannlige partnere fremfor kvinner.

Det er ordføreren i kystbyen Huarmey, Jose Benitez, som ifølge Huffington Post har kommet med uttalelsene under åpningen av et nytt prosjekt for økt vanntilgang til byen.

Homofili i drikkevannet Benitez er av den oppfatning at høye nivåer av mineraler i vannet, spesielt stoffet strontium, reduserer mannlige hormoner.

Dette har sin bakgrunn i at drikkevannet kommer fra regionen Tabalosos. En Lima-basert radiostasjon skal tidligere ha kommet med påstander at Tabalosos hadde 14 000 homoseksuelle menn blant sine innbyggere. Dette utgjør i såfall nesten hundre prosent av innbyggertallet, skal man tro befolkningsanslaget for regionen.

- Dessverre reduserer strontium mannlige hormoner, og plutselig ender vi opp som Tabalosos og andre steder der andelen homoseksuelle er stigende, skal Benitez ha uttalt.

- Dette stigmaet gjør at unge mennesker har utviklet dårlig selvtillit.

Avviste påstandene Uttalelsene ble raskt imøtegått og avvist av dekan Robert Castro Rodriguez ved College of Pharmaceutical Chemistry of Lima.

Rodriguez kunne forklare til peruviansk radio at store mengder strontium i kroppen til slutt kan føre til beinkreft, anemi og kardiovaskulære komplikasjoner - men ikke homofili.

Det er ikke den første usaklige påstanden rundt homofili fra Latin-Amerikanske myndighetspersoner.

Bannlyst fra politiet I fjor fordømte Bolivias president Evo Morales kyllingprodusenter som sprøyter hormoner inn i kjøttet.

- Pågrunn av disse hormonene får menn som spiser kylling problemer med å oppføre seg som menn, uttalte Morales.

I 2009 kunngjorde den peruvianske innenriksministeren Mercedes Cabanillas at homoseksuelle skulle ytestenges fra polititjeneste fordi det var skadelig for politiets rykte.